अजमेर. मोहसिने इंसानियत हजरत मोहम्मद सल्लल लाहो अलैहि वसल्लम की विलादत की खुशी में मुस्लिम समुदाय ने गुरुवार को ईद ए मीलाद मनाई। हबीबे खुदा की आमद की खुशी में निकले जुलूस में हर तरफ नूर ही नूर छाया था।
गाजे-बाजे और ढोल नगाड़ाें के बीच शान ओ शाैकत से निकले जुलूस में आशिकान ए रसूल का हुजूम उमड़ पड़ा।
तीन किमी लंबा जुलूस
करीब 3 किलोमीटर लंबे जुलूस का एक सिरा त्रिपोलिया गेट पर था और दूसरा सिरा दौलतबाग तक पहुंच चुका था। जुलूस में आमदे मुस्तफा लिखे परचमों की भरमार थी। मक्का मुकर्रमा और मदीना मुनव्वरा समेत विभिन्न झांकियां दिल को छू रही थीं।
hin_Deva hin_Deva bho_Deva hin_Deva